OpenLLM-France/wikimedia huggingface dataset:
# Torroella de Montgrí

Torroella de Montgrí és una vila i municipi que ocupa l'extrem nord-est de la comarca del Baix Empordà

## Dites populars

* A l'Escala maten l'oca, a Bellcaire l'esplomoquen i a Torroella se la foten tota.
    (var.) A l'Escala maten l'oca, a Bellcaire la plomen, a Ullà la couen i a Torroella se la mengen tota.
* A Torroella, es pixen a l'escudella.
* A Torroella, lladreburros.
* Bot botella, de Palamós a Torroella; bot botàs, de Palamós fins a Mont-ras.
* De Torroella, ni dona ni paella.
* Sant Genís a Torroella, Santa Magdalena a Ullà, Santa Màxima a l'Escala i a Verges, Sant Julià.
* Són genets a Torroella i cugots són els d'Ullà. Són esperrucats a Gualta i peluts a Llabià.
* Torroella, vila vella; Castelló, vila major; Peralada, vila honrada; Però Figueres se'n du la flor.

### L'Estartit

L'Estartit és una entitat de població costanera pertanyent administrativament del municipi de Torroella de Montgrí.
* Anxoves de l'Estartit, bones de dia, males de nit.
* Els de l'Estartit van a Torroella de dia i en tornen de nit.

## Referències

* ↑ «Bellcaire d'Empordà». Terra Catalana. [Consulta: 26 gener 2017].
* 1 2 3 4 5 Batlle i Lloret, Francesc «Geografia popular empordanesa» (PDF). Llibre de la Festa Major de Torroella de Montgrí, (1996), pàg. 17–22. ISSN: 2014-4873.$^{[Enllaçnoactiu]}$
* 1 2 3 4 Parés i Puntas, 1999, p. 477-524.
* ↑ Cinc mil refranys catalans i frases fetes populars, 1965.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* l'Ajuntament de Torroella de Montgrí - Lloc web oficial
# Torroella de Fluvià

Torroella de Fluvià és una localitat i municipi català de la comarca de l'Alt Empordà.

## Dites populars
### Vilacolum

* A Vilacolum, amb un pet apaguen el llum.

## Referències

* ↑ Parés i Puntas, 1999, p. 490.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* l'Ajuntament de Torroella de Fluvià - Lloc web oficial
# Torroja del Priorat

Torroja del Priorat és un municipi de la comarca del Priorat.

## Dites tòpiques

* A Torroja, la gent boja; a Poboleda, no tant; a l'Arbolí són els macos i a Alforja, la flor del Camp.

## Referències

* ↑ Pàmies i Riudor, Víctor. «Paremiologia tòpica». L'autor, cop. 2010-. [Consulta: 28 setembre 2024].

## Enllaços externs

* Ajuntament de Torroja del Priorat - Lloc web oficial
# Torà

Torà és un municipi de la Segarra, a la vall del Llobregós, a la confluència amb la riera de Llanera, al límit amb el Solsonès i l'Anoia.

## Dites populars

* A l'Aguda hi ha el bon blat, a Sanaüja les porgueres i a la vila de Torà hi ha la flor de les donzelles.
* A Torà, a l'espitllera o al fossar.
* A Torà, pebrots i pa (o la pebrotada).
* A Torà, qui no te l'ha feta te la farà.
* A Torà, són culleretes.
* Les noies de Torà mengen pebrots i pa.
* Per Sant Macià, fira a Cervera i fira a Torà.

## Referències

* 1 2 3 4 5 6 7 Parés i Puntas, 1999, p. 477-524.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.

## Enllaços externs

* l'Ajuntament de Torà - Lloc web oficial
# Torres Torres

Torres Torres és un municipi valencià que es troba en la comarca del Camp de Morvedre.

## Dites populars

* Barraix per a l'aigua bona; en Torres Torres, fineta; en Algimia, poca i forta; en Alfara, molta i fluixa, en Algar, de riu i poca.
* En Estivella, beatos; en Torres Torres, ollers, en Algimia, gorrominos, i en Alfara, canterets.
* En Torres Torres, escaporres.
          Fa referència a les escaporres o caporres de boga utilitzades en la confecció dels seients de les cadires.
* Mama, nelo, mama, nelo, diu voltejant la campana: a festejar aniràs a Torres-torres i Alfara.
* Un truà de Torres Torres, en prou danyada intenció, procurà de mil maneres enganyar a un venedor.

## Referències

* 1 2 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 23 setembre 2024].
* 1 2 Sanchis Guaner, 1983, p. 31, Vol. 4. Sector central litoral.
* ↑ Sanchis Guarner, Manuel «Locucions tòpiques valencianes» (PDF). Bolletí del diccionari de la llengua catalana: revista de lingüística, folklore i literatura, Vol. XVIII, Núm. 1-3, (gener-juny 1936) [Consulta: 25 març 2017].

## Bibliografia

* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* Web oficial de l'Ajuntament de Torres Torres
# Judes Iscariot

Judes Iscariot (?, segle I) fou un dels dotze apòstols. Traí Jesús i se suïcidà poc després.

## Dites populars

* Amb una ceba i pa a Judes van desmamar.
* De la desgràcia de Judes, Sant Macià en tengué ventura.
* De Tordera, Cabrera i Esparreguera, Judes n'era.
* Home roig, de la fornada de Judes.
* Home roig, parent de Judes.
* Pel Dijous Sant pengen el Judes cada any.

## Frases fetes

* Donar el bes de Judes.
          Manifestar amor falsament, anar amb traïció.
* Ésser de la pell de Judes.
    (var.) Ésser més dolent que Judes.
    (var.) Ésser de les retalladures de Judes.(Mall.)
    (var.) Ésser ses igualadures de Judes
          Ésser molt dolent moralment.
* Esser fals com l'ànima de Judes.
    (var.) Mentir com l'ànima de Judes.
          Ésser molt fals, traïdor o mentider.
* Ésser més fals que Mahoma.
    (var.) Ésser més fals que Judes.
    (var.) Ésser més fals que l'ànima de Judes.
          Ésser molt hipòcrita i malvolent.
* Ésser un Judes.
          Ésser un traïdor.
* Ésser una cosa de quan Judes era fadrí i sa mare festejava.
          Ésser una cosa des de fa molt temps.
* Perdre's com l'ànima de Judes.
          Portar camí de perdició moral.

## Referències

* 1 2 3 4 Parés i Puntas, 1999.
* 1 2 3 4 5 6 7 8 9 10 Alcover, Antoni M.; Moll, Francesc de B. «Judes». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes populars, 1965.
* 1 2 3 4 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 30 setembre 2024].

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Julia Conesa Conesa

Julia Conesa Conesa (Oviedo, 25 de maig de 1919 - Madrid, 5 d'agost de 1939) va ser una modista, activista política durant la Guerra Civil espanyola. Va formar part del grup de les 13 dones afusellades en el cementiri de l'Almudena i que, per això, van passar a la història d'Espanya com les Tretze Roses.

## Citacions

* Que el meu nom no s'esborri de la història.
    (en anglès) Que mi nombre no se borre en la historia
       Darrera carta adreçada a la seva mare, hores abans de ser afusellada per les autoritats franquistes, agost de 1939.

## Referències

* ↑ Domingo, 2007, p. 9.

## Bibliografia

* Domingo, Carmen. Coser y cantar: Las mujeres bajo la dictadura franquista. Barcelona: Lumen, 2007. ISBN 9788426416100.
# Judith Butler

Judith Butler (Cleveland, Ohio, 24 de febrer de 1956) és professora del Departament de Retòrica i Literatura comparada de la Universitat de Califòrnia, Berkeley.

## Citacions

* Només sóc una activista, tot i que el meu treball més seriós és en el camp de la filosofia.
    (en anglès) I'm just an activist, but my serious work is philosophy.
       MACBA, Barcelona, 2011.
* Se suposa que la gent s'ha de sacrificar perquè el context financer està molt difícil, de manera que les virtuts del sacrifici i la caritat reben un nou èmfasi.
    (en anglès) People are supposed to sacrifice because the financial times are very hard, so we get a new emphasis on the virtues of sacrifice and charity.
       MACBA, Barcelona, 2011.
* És una bona època per a ser anticapitalista.
    (en anglès) it’s a good time to be anti-capitalist.
       MACBA, Barcelona, 2011.
* Crec que hem de reduir la funció políciac del gènere: és terrible que fer sentir als nens que s'han de conformar amb certes normes de gènere si vols fer amics, per exemple.
    (en anglès) I think we have to reduce the police function of gender: it’s terrible that children are made to feel you have to conform to certain gender norms if you wanna have friends for example.
       MACBA, Barcelona, 2011.
* Més que ensenyar a un nen a ser feminista, home o el que sigui, crec que els pares han de desaprendre alguns dels rols i les normes que donem per establertes.
    (en anglès) Rather than to teach a child to be a feminist, man or something, I think the parents have to unlearn some of the roles and norms that they take for granted
       MACBA, Barcelona, 2011.

## Referències

* 1 2 3 4 5 «Judith Butler. Càpsula». Ràdio Web MACBA Museu d'Art Contemporani de Barcelona, (2011) [Consulta: 1545462002].
# Julian Assange

Julian Paul Assange (Townsville, 3 de juliol de 1971) és un periodista, programador i activista d'Internet australià, conegut per impulsar WikiLeaks l'any 2006.

## Citacions

* Indignant: Espanya acusa l'editor català d'un periòdic per donar suport al referèndum sobre la independència de Catalunya de l'1 d'octubre.
       Twitter, 9 de setembre de 2017.

### Opinió del Referèndum sobre la independència de Catalunya

* Espanya, això no funcionarà a Catalunya. Els catalans tenen dret a l'autodeterminació. Les detencions només unifiquen i enforteixen.
       Compte de Twitter personal, 9 de setembre de 2017.
* El vot de Catalunya per separar-se d'Espanya l'1 d'octubre revelarà la veritable naturalesa del poder. Ja El País i l'ABC s'han convertit en un torrent de mentides.
    (en anglès) Catalonia's vote to secede from Spain on Oct 1 will reveal the true nature of power. Already El País and ABC have become a torrent of lies.
       Compte de Twitter personal, 12 de setembre de 2017.
* Tenim molta experiència en aturar la censura abusiva. Em complau ajudar a protegir els drets de publicació del lloc web del referèndum de Catalunya
       Compte de Twitter personal, 14 de setembre de 2017.
* Fer una votació és simplement expressar una opinió. Espanya està intentant atacar 7,5 milions de persones per força. Per què té tanta por de la seva opinió?
       Compte de Twitter personal, 14 de setembre de 2017.
* Deman a tothom que doni suport el dret d'autodeterminació de Catalunya. No es pot permetre a Espanya que normalitzi els actes repressius per aturar la votació.
       Compte de Twitter personal, 15 de setembre de 2017.

## Vegeu també

* Internet
* Periodisme
* WikiLeaks

## Referències

* ↑ https://twitter.com/JulianAssange/status/906618182693253120
* ↑ «Assange: "Els catalans tenen dret a l'autodeterminació"» (en català). ElNacional.cat, 10-09-2017. Arxivat de l'original el 1505279962. [Consulta: 13 setembre 2017].
* ↑ «Assange denuncia les "mentides" de la premsa de Madrid» (en català). ElNacional.cat, 13-09-2017. Arxivat de l'original el 1505618510. [Consulta: 13 setembre 2017].
* ↑ https://twitter.com/JulianAssange/status/908116356985491456
* ↑ https://twitter.com/JulianAssange/status/908154529799184385
* ↑ https://twitter.com/JulianAssange/status/908733891137146882

## Enllaços externs

* WikiLeaks
* Self-Descriptive page
* WikiLeaks Quotations
# Juan Ramón Jiménez

Juan Ramón Jiménez (Moguer, 24 de desembre de 1881 – San Juan, 29 de maig de 1958) fou un poeta líric espanyol.

## Citacions

* No corris, vés a poc a poc, / que on has d'anar és cap a tu mateix.
    (en castellà) ¡No corras, ve despacio, / que adonde tienes que ir es a ti solo!
       Poema XXXVI. Eternidades, 1918.
* La meva dona Zenobia és l'autèntica guanyadora d'aquest premi. La seva companyia, ajuda, inspiració va fer possible que, durant quaranta anys, el meu treball fos possible. Avui dia, sense ella, estic desolat i indefens.
    (en anglès) My wife Zenobia is the true winner of this Prize. Her companionship, her help, her inspiration made, for forty years, my work possible. Today, without her, I am desolate and helpless.
       Discurs al banquet dels Premis Nobel, pronunciat pel rector de la Universitat de Puerto Rico, Jaime Benítez, 10 de desembre de 1956.

## Referències

* ↑ Roselló, Jaume (cur.). Frases : el llibre de frases d'Integral. Barcelona: Integral, 2000. ISBN 8479010789.
* ↑ «Juan Ramón Jiménez. Banquet speech». The Nobel Prize. [Consulta: 8 novembre 2018].

## Enllaços externs

* Fundación Zenobia - Juan Ramón Jimenez
# Judicis finals

Judicis finals és un assaig d'aforismes publicat l'any 1960 per Joan Fuster.

## Citacions
### Els prejudicis

* Ja coneixeu el cèlebre aforisme grec: «Joan Fuster és la mesura de totes les coses».

### Coneixements de causa

* Tot el que fem és irreparable.
* Reinvindiqueu sempre el dret a canviar d'opinió: és el primer que us negaran els vostres enemics.
* També ens cansem de desesperar.
* No començarem a conèixer una persona fins que no la veurem fora de si.
* Si el sentit comú —això que en diem sentit comú— fos realment comú, enfollíriem.
* L'eufemisme és ja, en si, una mentida.
* Moltes ferides d'amor són només ferides d'amor propi.
* De tota manera, és aconsellable que envelleixis simultàniament amb el teu cos.
* Audaces fortuna iuvat. —Els déus ajuden els audaços per pur sentit de l'humor.
* La gratitud paralitza.
* Sembla una bajanada, però la primera condició per a ser cínic és que els altres no ho siguin.
* Forma part d'una bona educació saber en quines ocasions cal ser mal educat.

## Referències

* 1 2 3 4 5 6 7 8 9 10 11 12 13 Fuster, 2022.

## Bibliografia

* Fuster, Joan. Consells, proverbis i insolències. Barcelona: Ara Llibres,, 2022. ISBN 9788418928390.
# Julia de Asensi

Julia de Asensi y Laiglesia (Madrid, 4 de maig de 1859 - 1921), escriptora, periodista i traductora espanyola.

## Citacions sobre l’autora

* «... Des dels set anys va oblidar les nines i els jocs per a dedicar-se a la lectura de llibres didàctics. Caràcter extremadament seriós «encara que afable i afectuosa» per als quals la tractaven. »
    (en castellà) « …desde los siete años olvidó las muñecas y los juegos para dedicarse a la lectura de libros didácticos. Carácter extremadamente serio «aunque afable y cariñosa» para los que la trataban.»
       Fragment de “Las españolas americanas”, de Matilde Gómez.
          Julia de Asensi. Escritoras.com. Literatura escrita por mujeres.
* «... Una de les característiques més importants de l'obra d'Asensi és que en ella els personatges femenins tenen molta iniciativa, sent molt actius i freqüentment protagonitzen les narracions.»
    (en castellà) « …una de las características más importantes de la obra de Asensi es que en ella los personajes femeninos tienen mucha iniciativa, siendo muy activos y frecuentemente protagonizan las narraciones.»
       Fragment de la biografía de Julia Asensi.

## Referències

* ↑ «Julia de Asensi. Escritoras.com. Literatura escrita por mujeres». Arxivat de l'original el 1546684954. [Consulta: 1546572013].
* ↑ «Julia de Asensi Rosaspage.com». Arxivat de l'original el 1489057872. [Consulta: 1461424704].
# Judes Tadeu

Sant Judes (?, segle I) fou un dels dotze apòstols, germà de Jaume el Menor. Se celebra la seva festivitat el 28 d'octubre.

## Dites populars

* Dia de Sant Simó i Sant Judes, aixeca els bous de les cobertures.
    (var.) Per Sant Simó i Sant Judes, treu els bous de cobertures.
* Per Sant Simó i Sant Judes, barques ajagudes.
* Per Sant Simó i Sant Judes, les faves pelludes.
* Per Sant Simó i Sant Judes, mata el porc i enceta les cubes.
* Per Sant Simó i Sant Judes punxa els bous i pega les mules, que s'acaben les bones sembradures.
* Sant Simó i Sant Judes, hiverna la vista.

## Referències

* 1 2 3 Correas Martínez; Gargallo Gil, 2003.
* 1 2 3 4 Parés i Puntas, 1999.

## Bibliografia

* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Jules Renard

Jules Renard (Châlons-sur-Mayenne, 22 de febrer de 1864 — París, 22 de maig de 1910) fou un escriptor francès.

## Citacions
### Journal, 1887-1910

* Digues de tant en tant la veritat per tal que et creguin quan menteixis.
    (en francès) Dis quelquefois la vérité, afin qu'on te croie quand tu mentiras.
* Déu. El que tothom coneix, pel seu nom.
    (en francès) Dieu: celui que tout le monde connaît, de nom.
* El ronc és dormir en veu alta.
    (en francès) Ronfler, c'est dormir tout haut.
* L'únic home vertaderament lliure és el qui pot rebutjar una invitació a dinar sense donar cap excusa.
    (en francès) L'homme vraiment libre est celui qui sait refuser une invitation à dîner sans donner d'explications.
* La claredat és la cortesia de l'home de lletres.
    (en francès) La clarté est la politesse de l'homme de lettres.
* La mort dels altres ens ajuda a viure.
    (en francès) La mort des autres nous aide à vivre.
* La por a l'avorriment és l'única excusa de treball.
    (en francès) La peur de l’ennui est la seule excuse du travail.
* Lliurepensador. Pensador suficient.
    (en francès) Libre penseur. Penseur suffirait.
* No cal que diguis tota la veritat però intenta dir la veritat.
    (en francès) Il ne faut pas dire toute la vérité, mais il ne faut dire que la vérité.
* Un home de caràcter no té pas bon caràcter.
    (en francès) Un homme de caractère n’a pas bon caractère.

## Referències

* ↑ Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* 1 2 3 4 5 6 7 8 9 «Jules Renard a dit...». Paris: Evene, cop. 1999. Arxivat de l'original el 1342112056. [Consulta: 30 març 2013].
# La mà esquerra de la foscor

La mà esquerra de la foscor és una de les obres més conegudes de l'escriptora de ciència-ficció feminista Ursula K. Le Guin. Publicada en 1969, va ser traduïda al català per Proa l'any 1997 i per Raig Verd el 2019.

## Citacions

* L'única cosa que fa que la vida sigui possible és la incertesa permanent i intolerable: no saber què vindrà.
       La domesticació del pressentiment.
* [Amb l'abolició del gènere] no es dóna el sexe no consensual, la violació. Com en el cas de la majoria dels mamífers, amb l'excepció dels humans, el coit només es manté després d'una invitació i un consentiment mutus; no és factible d'altra manera.
       La qüestió del sexe.
* Aquest mateix ús del pronom [«ell», masculí genèric], en els meus pensaments, em fa oblidar contínuament que el karhidès amb qui estic no és un home, sinó una donahome.
       La qüestió del sexe.
* La llum és la mà esquerra de la foscor / i la foscor és la mà dreta de la llum. / Totes dues són una, vida i mort, ajagudes, / juntes com amants en kèmmer, / com mans unides, / com la fi i el camí.
       Entre el drumner i el dremegole.
* No nosaltres i ells, no jo i allò; sinó jo i tu.
       Al gel.
* Llum, foscor. Por, coratge. Fred, calor. Femella, mascle. Ets tu, Therem. Tots dos i una sola cosa. Una ombra en la neu.
       Retorn a casa.

## Referències

* ↑ K. Le Guin, 2019, p. 86.
* ↑ K. Le Guin, 2019, p. 109.
* ↑ K. Le Guin, 2019, p. 110.
* ↑ K. Le Guin, 2019, p. 251.
* ↑ K. Le Guin, 2019, p. 278.
* ↑ K. Le Guin, 2019, p. 285.

## Bibliografia

* K. Le Guin. Blanca Busquets (trad.). La mà esquerra de la foscor. Barcelona: Raig Verd, 2019. ISBN 9788417925048.
# La pesanteur et la grâce

La pesanteur et la grâce es un recull de reflexions i idees publicat el 1947 de la filòsofa Simone Weil.

## Citacions

* L'afecte és fabricant d'il·lusions, i qui vulgui veure la realitat n'ha d'estar desenganxat.
    (en francès) L'attachement est fabricateur d'illusions, et quiconque veut le réel doit être détaché.
       «Détachement».
* La imaginació i la ficció ocupen més de tres quartes parts de la nostra vida real. Són rars els verdaders contactes amb el bé i el mal.
    (en francès) Notre vie réelle est plus qu'aux trois quarts composée d'imagination et de fiction. Rares sont les vrais contacts avec le bien et le mal.
       «Illusions».
* L'únic contacte amb l'existència és l'acceptació, l'amor.
    (en francès) [C'est pourquoi] le seul organe de contact avec l'existence est l'acceptation, l'amour.
       «Amour».
* Voler una amistat és un gran error. L'amistat ha de ser una alegria gratuïta, com les que ofereix l'art o la vida.
    (en francès) Désirer l'amitié est une grande faute. L'amitié doit être une joie gratuite comme celles que donne l'art, ou la vie.
       «Amour».
* L'amistat no es busca, ni se somia, ni es desitja. S'exerceix (és una virtut).
    (en francès) L'amitié ne se recherche pas, ne se rêve pas, ne se désire pas; elle s'exerce (c'est une vertu).
       «Amour».
* Hauríem d'estimar-nos més un infern real que no un paradís imaginari.
    (en francès) Ainsi les âmes damnées sont au paradis, mais pour elles le paradis est enfer.
       «Celui qu'il faut aimer est absent».

## Bibliografia

* Weil, Simone. La pesanteur et la grâce. París: Pocket, 1988. ISBN 9782266045964.
* Weil, Simone. La Pesanteur et la Grâce. République des Lettres, 2016. ISBN 9782824903262.
# La meravellosa història de Henry Sugar

La meravellosa història de Henry Sugar (The Wonderful Story of Henry Sugar and Six More) és un llibre infantil de l'autor gal·lès Roald Dahl, publicat l'any 1977. Està format per 7 contes, un dels quals dóna nom al volum.

## Citacions
### El nen que parlava amb els animals

* Però quina tortuga! Era un gegant, un mamut. Mai no havia pensat que una tortuga pogués ser tan enorme. Com puc descriure'n la mida? Si hagués estat ben col·locada, em penso que un home podria haver-se-li assegut a l'esquena sense que els peus li toquessin a terra.
    (en anglès) But what a turtle it was! It was a giant, a mammoth. I had not thought it possible for a turtle to be as enormous as this. How can I describe its size? Had it been the right way up, I think a tall man could have sat on its back without his feet touching the ground.
* És la veritat, de debò! Aquell nen cavalcava sobre l'esquena de la tortuga, i els peus no li tocaven ni l'aigua! Eixut del tot, i assegut, còmode i confortable! Així que els hem seguit. És clar que els hem seguit.
    (en anglès) It's the gospel truth! There's this little boy riding high up on the old turtle's back and his feet isn't even touching the water! He's dry as a bone and sitting there comfy and easy as could be! So we go after them. Of course we go after them.

## Bibliografia

* Dahl, Roald. La meravellosa història de Henry Sugar (en català). Estrella Polar, 2011 (L'Odissea). ISBN 9788499326580.
* Dahl, Roald. The Wonderful Story of Henry Sugar and Six More (en anglès). Penguin UK, 2011. ISBN 9780241962039.